钦定古今图书集成/明伦汇编/氏族典/第487卷 > 《廖用贤尚友录》 > 谢安时
## 钦定古今图书集成/明伦汇编/氏族典/第487卷 > 《廖用贤尚友录》 > 谢安时

按《万姓统谱》：安时，字尚可，政和人。博通经传，涉笔成
文。崇宁、大观间，以两优贡入辟雍，谒告归，复预乡荐。
靖康之变，携家隐西坑别墅，庭植三桂，号桂堂居士。
后以累举得官，卒不拜，终于家。乡人挽之以诗，有“不
肯上书游北阙，只缘留意在东山”之句。